Document ID: 32013R1147

IZVEDBENA UREDBA KOMISIJE (EU) št. 1147/2013
z dne 14. novembra 2013
o spremembi Uredbe (ES) št. 1121/2009 o določitvi podrobnih pravil za izvajanje Uredbe Sveta (ES) št. 73/2009 v zvezi s shemo enotnega plačila na površino za kmete na Cipru
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 73/2009 z dne 19. januarja 2009 o skupnih pravilih za sheme neposrednih podpor za kmete v okviru skupne kmetijske politike in o uvedbi nekaterih shem podpor za kmete, spremembi uredb (ES) št. 1290/2005, (ES) št. 247/2006, (ES) št. 378/2007 in razveljavitvi Uredbe (ES) št. 1782/2003 (1) ter zlasti člena 142(e) Uredbe,
ob upoštevanju naslednjega:
(1)
Člen 124(1) Uredbe (ES) št. 73/2009 določa pravila za opredelitev kmetijskih površin novih držav članic v okviru sheme enotnega plačila na površino iz člena 122 navedene uredbe.
(2)
V skladu s členom 89 Uredbe Komisije (ES) št. 1121/2009 (2) je kmetijska površina za Ciper določena v Prilogi VIII k navedeni uredbi.
(3)
Ciper je z dopisom z dne 13. avgusta 2013 Komisijo obvestil, da je pregledal svoje obdelane kmetijske površine, ki so upravičene do vključitve v shemo enotnega plačila na površino v skladu s členom 124(1) Uredbe (ES) št. 73/2009. Pregled upošteva dejstvo, da je v zadnjih letih veliko proizvajalcev opustilo svoje obdelovalne površine zaradi izjemnih vremenskih pogojev v letih 2006-2009, ki so povzročili velike suše in pomanjkanje vode za namakalne sisteme, kar je resno vplivalo na celovitost ciprskega omrežja jezov. Zato se skupna površina, za katero je vložen zahtevek za enotno plačilo na površino, od leta 2007 zmanjšuje, kar kaže na trajnost opuščanja zemljišč in upravičuje pregled kmetijskih površin v uporabi. Poleg tega pregled izhaja iz izkušenj, pridobljenih v zadnjih letih pri preverjanju pogojev za upravičenost do enotnega plačila na površino v okviru sheme enotnega plačila na površino, kar je privedlo do posodobitve identifikacijskega sistema za enote rabe ali poljine iz člena 17 Uredbe (ES) št. 73/2009 in pokazalo, da je bil delež kmetijskih zemljišč v uporabi v dobrem kmetijskem stanju na dan 30. junija 2003 manjši od predvidenega. Kmetijsko površino za vključitev v shemo enotnega plačila na površino je zato treba zmanjšati na 127 000 ha.
(4)
Uredbo (ES) št. 1121/2009 bi bilo zato treba ustrezno spremeniti.
(5)
Spremembo, ki jo predlaga ta uredba, bi bilo treba uporabljati za zahtevke za pomoč od koledarskega leta 2013.
(6)
Ukrepi iz te uredbe so v skladu z mnenjem Upravljalnega odbora za neposredna plačila -
SPREJELA NASLEDNJO UREDBO:
Člen 1
V Prilogi VIII k Uredbi (ES) št. 1121/2009 se vrstica, ki zadeva Ciper, nadomesti z naslednjim:
„Ciper
127“
Člen 2
Ta uredba začne veljati dan po objavi v Uradnem listu Evropske unije.
Uporablja se za zahtevke za pomoč od koledarskega leta 2013.
Ta uredba je v celoti zavezujoča in se neposredno uporablja v vseh državah članicah.
V Bruslju, 14. novembra 2013

Labels: 20
18
5
6